b'\n_START_ARTICLE_\nGreencycle\n_START_SECTION_\nHistoria\n_START_PARAGRAPH_\nGreencycle perustettiin toiminimen\xc3\xa4 vuonna 2011. Yritys sai alkunsa pienen harrastajajoukon p\xc3\xa4\xc3\xa4t\xc3\xb6ksest\xc3\xa4 ryhty\xc3\xa4 tuomaan maahan polkupy\xc3\xb6r\xc3\xa4n s\xc3\xa4hk\xc3\xb6istyssarjoja, sill\xc3\xa4 vuonna 2011 s\xc3\xa4hk\xc3\xb6istyssarjat olivat Suomessa kohtalaisen tuntemattomia eik\xc3\xa4 Suomesta saanut kunnollisia muunnossarjoja. Silloiset sarjat olivat joko hyvin heikkolaatuisia ja ep\xc3\xa4luotettavia tai hinnoittelultaan tavallisen py\xc3\xb6r\xc3\xa4ilij\xc3\xa4n saavuttamattomissa._NEWLINE_Vuonna 2014 Greencycle kehitti ensimm\xc3\xa4isen oman, Suomen olosuhteisiin suunnitellun muunnossarjansa._NEWLINE_Vuonna 2015 Greencycle muuttui osakeyhti\xc3\xb6ksi, koska toiminimi asetti rajotteita yrityksen kasvaneeseen toimintaan. Vuonna 2015 Greencycle muunnossarjat hyv\xc3\xa4ksyttiin viralliseksi tuotemerkiksi. Samana vuonna lanseerattiin joukko muita Greencycle-tuotteita polkupy\xc3\xb6r\xc3\xa4n s\xc3\xa4hk\xc3\xb6ist\xc3\xa4miseen._NEWLINE_Greencycle oli my\xc3\xb6s mukana liikenneviraston (Trafi) ja Demos Helsingin j\xc3\xa4rjest\xc3\xa4m\xc3\xa4ss\xc3\xa4 "s\xc3\xa4hk\xc3\xb6avusteisten polkupy\xc3\xb6rien tiekartta" -hankeessa 2015.\n_START_SECTION_\nTuotteet\n_START_PARAGRAPH_\nS\xc3\xa4hk\xc3\xb6istyssarjojen, litiumakkujen sek\xc3\xa4 muiden s\xc3\xa4hk\xc3\xb6py\xc3\xb6r\xc3\xa4tuotteiden lis\xc3\xa4ksi Greencycle myy ja tuo maahan muitakin s\xc3\xa4hk\xc3\xb6isi\xc3\xa4 kevyit\xc3\xa4 henkil\xc3\xb6kohtaisia liikkumis- ja liikuntav\xc3\xa4lineit\xc3\xa4 sek\xc3\xa4 laitteita. Greencycle tuo maahan muun muassa kokoontaitettavia s\xc3\xa4hk\xc3\xb6py\xc3\xb6r\xc3\xa4tuoleja, tasapainoskoottereita, Segway-tyylisi\xc3\xa4 henkil\xc3\xb6kuljettimia, valmiita s\xc3\xa4hk\xc3\xb6istettyj\xc3\xa4 polkupy\xc3\xb6ri\xc3\xa4 sek\xc3\xa4 muiden polttoainek\xc3\xa4ytt\xc3\xb6isten laitteiden s\xc3\xa4hk\xc3\xb6istyssarjoja._NEWLINE_Vuonna 2016 Greencycle aloitti v\xc3\xa4hitt\xc3\xa4ismyynnin lis\xc3\xa4ksi tukkumyynnin.'